2. ลักษณะการประกอบธุรกิจ

1.  ประวัติความเป็นมา การเปลี่ยนแปลงและพัฒนาการที่สำคัญ

  ความเป็นมา

  บริษัท ปิโก (ไทยแลนด์) จำกัด (มหาชน) เริ่มต้นขึ้นมาจากการลงทุนร่วมกันระหว่างผู้ร่วมลงทุน
  กลุ่มคุณพิเสฐ จึงแย้มปิ่น กับ บริษัท ปิโก อาร์ต อินเตอร์เนชั่นแนล พีทีอี จำกัด ประเทศสิงคโปร์
  ซึ่งเป็นบริษัทชั้นนำในธุรกิจออกแบบก่อสร้าง งานแสดงสินค้า และนิทรรศการระดับโลก ในปี
  พ.ศ. 2524 ภายใต้ชื่อบริษัท ปิโกไทย เอ็กซิบิชั่น คอนแทรกเตอร์ จำกัด

  ต่อมาบริษัท ปิโก อาร์ต อินเตอร์เนชั่นแนล พีทีอี จำกัด
  ได้เข้าจดทะเบียนในตลาดหลักทรัพย์ฮ่องกง ภายใต้ชื่อ บริษัท ปิโก ฟาร์อีส โฮลดิ้ง จำกัด
  และขยายกิจการในธุรกิจต่างๆ ให้ครอบคลุมทั้งห่วงโซ่ธุรกิจ รวมทั้งได้มีการลงทุนในธุรกิจอื่นๆ
  เช่น อสังหาริมทรัพย์ และวัสดุก่อสร้าง เป็นต้น โดยปัจจุบันมีสาขาทั่วโลก 30 สาขา ใน 26
  ประเทศ รวมทั้งประเทศไทยด้วย

  การเปลี่ยนแปลงและพัฒนาการที่สำคัญ

  บริษัท ปิโก (ไทยแลนด์) จำกัด (มหาชน) ได้มีการพัฒนาองค์กรอย่างต่อเนื่อง
  เพื่อให้การดำเนินธุรกิจเป็นไปอย่างมีประสิทธิภาพ
  สอดคล้องกับสภาพแวดล้อมทางธุรกิจในแต่ละช่วง โดยการเปลี่ยนแปลงที่เกิดขึ้นนั้น
  จะสอดคล้องและเป็นไปในทิศทางเดียวกับวิสัยทัศน์ และยุทธศาสตร์ขององค์กร
  สำหรับการเปลี่ยนแปลงและพัฒนาการที่สำคัญของบริษัทฯ มีดังนี้

  พ.ศ. 2535 - จัดตั้งบริษัทใหม่ในนาม บริษัท ปิโก อินเตอร์เนชั่นแนล เอ็นเตอร์ไพรส์
  (ไทยแลนด์) จำกัด เมื่อวันที่ 15 มีนาคม 2535
  มีการปรับปรุงโครงสร้างการลงทุนและการถือหุ้นเพื่อรองรับการแข่งขันที่เพิ่มสูงขึ้น
  โดยการจัดตั้งดังกล่าวมีทุนจดทะเบียน 15 ล้านบาท โดยมีสัดส่วนผู้ถือหุ้นคือ บริษัท ปิโก ฟาร์อีส
  โฮลดิ้ง จำกัด ถือหุ้นในนาม บริษัท ปิโก อาร์ต อินเตอร์เนชั่นแนล พีทีอี จำกัด 49.00%
  และผู้ถือหุ้นชาวไทย 51.00%

  พ.ศ. 2538 - จัดตั้งบริษัท พีเอ็กซ์ ซิสเต็ม จำกัด และบริษัท มัลติดีไซน์ จำกัด

  พ.ศ. 2539 - จัดตั้งบริษัท อาร์ทคอม กราฟฟิค จำกัด (ต่อมาเปลี่ยนชื่อเป็น บริษัท น็อกซ์
  บางกอก จำกัด ในปี
  พ.ศ. 2551) และบริษัท อิงค์เจ็ท อิมเมจเจส (ประเทศไทย) จำกัด

  พ.ศ. 2546 - เปลี่ยนชื่อเป็น บริษัท ปิโก (ไทยแลนด์) จำกัด และ จดทะเบียนแปรสภาพเป็น
  บริษัท ปิโก (ไทยแลนด์) จำกัด (มหาชน) เมื่อวันที่ 16 กันยายน 2546 และมีการเพิ่มทุนเป็น
  65 ล้านบาท

  พ.ศ. 2547 - บริษัท ปิโก (ไทยแลนด์) จำกัด (มหาชน) เข้าจดทะเบียนในตลาดหลักทรัพย์
  เอ็ม เอ ไอ เมื่อวันที่
  19 เมษายน 2547

  พ.ศ. 2548 - เพิ่มทุนจดทะเบียนจาก 65 ล้านบาทเป็น 115 ล้านบาท เมื่อวันที่ 25 กุมภาพันธ์
  2548

2.  ภาพรวมธุรกิจของบริษัทฯ บริษัทย่อย บริษัทร่วม

  การดำเนินงานบริษัทฯ

  บริษัท ปิโก (ไทยแลนด์) จำกัด (มหาชน) มีการเติบโตทางธุรกิจอย่างต่อเนื่อง โดยบริษัทฯ
  ได้ขยายขอบเขตการให้บริการที่กว้างขึ้น ตามประสบการณ์
  และความเชี่ยวชาญที่เพิ่มขึ้นของบริษัทฯ เพื่อให้ครอบคลุมความต้องการของลูกค้าที่หลากหลาย
  และเพื่อสร้างโอกาสทางธุรกิจใหม่ๆ ให้เกิดขึ้น โดยในปัจจุบัน ธุรกิจหลักของบริษัทฯ ได้แก่
  ธุรกิจให้บริการบริหารจัดทำการประชุมและการแสดงสินค้านานาชาติ (MICE) โดยธุรกิจในส่วนนี้
  ถือเป็นการให้บริการตามความชำนาญเริ่มแรกของบริษัทฯ
  ซึ่งนอกจากจะอาศัยความเชี่ยวชาญเฉพาะด้าน ทั้งในด้านบุคลากร และการใช้เทคโนโลยีแล้ว
  บริษัทฯ ยังอาศัยเครือข่ายที่กว้างขวางทั่วโลกเป็นปัจจัยสนับสนุนในการสร้างงานให้มีประสิทธิภาพ
  และเกิดความแตกต่างในชิ้นงาน ซึ่งส่งผลให้บริษัทฯ
  ได้รับความไว้วางใจจากลูกค้าอย่างต่อเนื่องเสมอมา

  สำหรับธุรกิจอีกประเภทหนึ่ง คือธุรกิจการให้บริการจัดกิจกรรมทางการตลาด ซึ่งธุรกิจด้านนี้
  อาศัยความเชี่ยวชาญของ
  บริษัทฯ ในด้านการสื่อสาร โดยเฉพาะในรูปแบบ Field marketing หรือ Face to face
  marketing ซึ่งบริษัทฯ มีประสบการณ์ทางด้านนี้มากว่า 20 ปี และด้วยประสบการณ์
  รวมกับความสามารถในการสร้างสรรค์กิจกรรมในรูปแบบที่แปลกใหม่
  ประกอบกับการให้บริการในลักษณะคู่คิดทางการค้า (Strategic Partner) ที่ให้คำปรึกษา
  และเสนอแนะรูปแบบกิจกรรมที่เหมาะสมกับลูกค้า ทำให้ธุรกิจทางด้านนี้
  กลายเป็นหนึ่งในธุรกิจหลักที่สร้างรายได้ให้กับบริษัทฯ

  อีกหนึ่งธุรกิจหลักของบริษัทฯ ได้แก่ ธุรกิจให้บริการสร้างสรรค์แหล่งการสื่อสารองค์ความรู้
  (Knowledge Communication) ซึ่งเป็นธุรกิจใหม่ที่เกิดจากความตั้งใจของบริษัทฯ
  ที่จะสร้างประโยชน์ให้สังคมจากการทำธุรกิจ โดยธุรกิจด้านนี้ ถือเป็นการต่อยอดองค์ความรู้
  ที่บริษัทฯ มีความเชี่ยวชาญพิเศษ คือด้านการสื่อสาร และการทำกิจกรรมทางการตลาด
  โดยนำความชำนาญดังกล่าวมาผสมผสานและประยุกต์
  เพื่อให้เกิดการถ่ายทอดองค์ความรู้ที่เป็นรูปธรรม มีประสิทธิภาพ และสร้างคุณค่าต่อสังคม
  โดยบริษัทฯ มองว่าธุรกิจด้านนี้มีโอกาสในการเติบโตสูงในอนาคต
  เนื่องจากเป็นปัจจัยหลักในการพัฒนาประเทศ
  ซึ่งปัจจุบันหน่วยงานทุกภาคส่วนให้ความสำคัญด้านการสื่อสารองค์ความรู้เป็นอย่างมาก

  นอกจากนี้ บริษัทฯ ยังทำธุรกิจให้บริการอื่นๆ ที่เชื่อมโยงกับธุรกิจหลักข้างต้น เช่น
  เป็นผู้จัดการบริหารงาน (Organizer)
  งานออกแบบ การให้บริการอุปกรณ์ก่อสร้างและตกแต่ง ทั้งนี้ เพื่อให้การให้บริการของบริษัทฯ
  มีความครบวงจร และ
  เอื้อประโยชน์สูงสุดต่อลูกค้า

  โดยการให้บริการในแต่ละประเภทธุรกิจนั้น จะเน้นการให้บริการแบบครบวงจร (Turnkey
  Service) ซึ่งเป็นบริการที่ครอบคลุมตั้งแต่การวางแนวความคิด ร่วมวางแผน ออกแบบ จัดสร้าง
  จัดกิจกรรม การเลือกใช้สื่อในการจัดงาน และบริหารจัดงาน.ในภาพรวม (Organize) ทั้งนี้
  ขอบเขตการให้บริการ (Scope of Services)
  ในแต่ละงานจะขึ้นอยู่กับความต้องการของลูกค้าเป็นหลัก

  ในภาพรวมของการดำเนินการในแต่ละธุรกิจ บริษัทฯ จะทำการศึกษา ค้นคว้า
  ข้อมูลทางธุรกิจของลูกค้าก่อน เพื่อให้สามารถเข้าใจความต้องการของลูกค้าได้อย่างชัดเจน
  ตลอดจนทราบถึงกลุ่มเป้าหมายที่เป็นปลายทางของการสื่อสาร
  เพื่อนำไปวางแผนดำเนินการจัดกิจกรรมต่อไป ซึ่งรวมถึงการเลือกหา
  และจัดทำกระบวนการส่งผ่านข้อมูลข่าวสารเฉพาะจากลูกค้าไปสู่กลุ่มเป้าหมายที่มีประสิทธิภาพ
  เพื่อนำไปสู่การตอบสนองในทิศทางที่ดีตามวัตถุประสงค์ของลูกค้า
  ไม่ว่าจะเป็นการตอบสนองในเชิงการตลาด หรือการเกิดความเข้าใจ
  และนำองค์ความรู้ที่ถ่ายทอดไปพัฒนาต่อยอด

  สำหรับทิศทางของแต่ละธุรกิจนั้น บริษัทฯ
  มีเป้าหมายจะขยายการดำเนินงานในส่วนด้านการจัดสร้าง (Generate) และดำเนินงาน
  (Organize) ให้มากขึ้น
  รวมถึงการเพิ่มสัดส่วนทางการตลาดของงานบริการในกลุ่มอุตสาหกรรมที่หลากหลาย
  ทั้งในและต่างประเทศให้สูงขึ้น

  การดำเนินงานบริษัทย่อยและบริษัทร่วม

  บริษัทฯ ได้ลงทุนในธุรกิจที่มีความสัมพันธ์
  และส่งเสริมสนับสนุนการดำเนินงานในธุรกิจหลักของบริษัทฯ
  ให้สามารถตอบสนองความต้องการของลูกค้าได้อย่างครบถ้วนและมีประสิทธิภาพ โดยบริษัทย่อย
  และบริษัทร่วมนั้น ประกอบด้วย
  กลุ่มผู้เชี่ยวชาญเฉพาะทางในสาขาวิชาชีพนั้นๆ
  จึงทำให้สามารถสร้างสรรค์ผลงานที่มีคุณภาพมีเอกลักษณ์ และเป็นที่ยอมรับของลูกค้าได้

  สำหรับขอบเขตการดำเนินงานของบริษัทย่อย และบริษัทร่วมนั้น
  ครอบคลุมการให้บริการในด้านต่างๆ ดังนี้

  บริษัทย่อย

1)  ธุรกิจสร้างประกอบคูหา งานแสดงสินค้า นิทรรศการ ได้แก่ บริษัท พีเอ็กซ์ ซิสเต็ม จำกัด
    โดยสนับสนุนด้านการจัดหาทรัพย์สิน เพื่อใช้ในกิจกรรมางการตลาด เช่น
    การให้เช่าบูธแสดงสินค้า

2)  ธุรกิจบริหารงานกิจกรรมทางการตลาดในตลาดเฉพาะ ได้แก่ บริษัท นอกซ์ บางกอก จำกัด
    โดยเน้นการให้บริการในกิจกรรมทางการตลาดสำหรับลูกค้ากลุ่มเฉพาะ ที่มีศักยภาพสูง

3)  ธุรกิจออกแบบตกแต่งงานแสดงสินค้า นิทรรศการ และตกแต่งภายในต่างๆ ได้แก่ บริษัท
    มัลติดีไซน์ จำกัด สนับสนุนด้านการออกแบบ สื่อสิ่งพิมพ์ต่างๆ

  บริษัทร่วม

4)  ธุรกิจออกแบบกราฟฟิค และงานพิมพ์อิงค์เจ็ท ได้แก่ บริษัท อิงค์เจ็ท อิมเมจเจส
    (ประเทศไทย) จำกัด สนับสนุนด้านการออกแบบและผลิตงานกราฟฟิค

5)  ธุรกิจจัดงานแสดงสินค้า และธุรกิจที่เกี่ยวเนื่อง ได้แก่ บริษัท ไอบริก จำกัด
    สนับสนุนด้านการดำเนินธุรกิจให้บริการ
    จัดงานแสดงสินค้า และธุรกิจอื่นที่เกี่ยวเนื่อง

6)  ธุรกิจออกแบบที่ต้องการความเชี่ยวชาญเฉพาะด้าน ได้แก่ บริษัท ดีไซน์แลป เอ็มไอเอสซี
    จำกัดสนับสนุนด้านการออกแบบสถาปนิกตกแต่งนิทรรศการ พิพิธภัณฑ์ และสื่ออิเล็กทรอนิกส์
    รวมถึงการนำนวัตกรรมใหม่ๆ มาใช้ในงาน

  ผลงานเด่นๆ ของธุรกิจหลัก ในปี 2551

  ผลงานเด่นๆ ของบริษัทฯ ในปี 2551 ได้แก่ การออกแบบ
  และจัดสร้างพิพิธภัณฑ์การเรียนรู้แห่งชาติ (มิวเซียมสยาม) การจัดแสดงบูธงาน งาน บางกอก
  มอเตอร์โชว์ อินเตอร์เนชั่นแนล และ งาน ไทยแลนด์ อินเตอร์เนชั่นแนล มอเตอร์โชว์ เอ็กซ์โป
  ให้กับลูกค้าหลัก เช่น Chevrolet, Mercedes Benz, Isuzu และ Ford

  นอกจากนี้ บริษัทฯ ยังเป็นหน่วยงานร่วมในการจัดงานระดับสากล อย่างเช่น
  จัดการประชุมสหประชาชาติว่าด้วยการค้าและการพัฒนา หรืออังค์ถัด (UNCTAD) ที่ประเทศกานา
  และงาน ITU Telecom Asia 2008 ที่จัดขึ้นในประเทศไทย สำหรับงานระดับประเทศ
  ที่บริษัทฯ รับดำเนินการบริหารงาน ตัวอย่างเช่น
  งานมหกรรมวิทยาศาสตร์และเทคโนโลยีแห่งชาติ ประจำปี 2551 โดยยังได้ร่วมออกแบบ
  และจัดนิทรรศการในส่วน Dialogue in the Dark ด้วย

โครงสร้างบริษัท บริษัทย่อย และบริษัทร่วมลงทุน ณ วันที่ 31 ตุลาคม 2551

  (1) เมื่อวันที่ 27 ตุลาคม 2551 บริษัท อาร์ตคอม กราฟฟิค จำกัด ได้เปลี่ยนชื่อเป็น บริษัท
  นอกซ์ บางกอก จำกัด

1.  โครงสร้างรายได้ในระยะเวลา 3 ปีที่ผ่านมา สำหรับปีสิ้นสุดวันที่ 31 ตุลาคม

  รายได้จากการให้บริการจำแนกตามส่วนงาน ซึ่ง บริษัทฯ
  ได้เปิดเผยไว้ในหมายเหตุประกอบการเงินข้อ 24 ในงบการเงินประจำปีสิ้นสุดวันที่ 31 ตุลาคม
  2551 สำหรับโครงสร้างรายได้ดังกล่าวในระยะเวลา 3 ปีที่ผ่านมาโดยรวม มีรายละเอียดดังนี้

  --------------------------- ---------- ------- ---------- ------- ---------- -------
                              ปี 2551             ปี 2550             ปี 2549     

                              ล้านบาท     ร้อยละ   ล้านบาท     ร้อยละ   ล้านบาท     ร้อยละ

                                                                               

  งานแสดงสินค้าและนิทรรศการ      417.24     41      413.11     41      349.84     34

  กิจกรรมทางการตลาด            171.28     17      155.75     15      286.09     28

  งานนิทรรศการถาวรและพิพิธภัณฑ์    46.67      5       271.12     27      236.06     23

  ออกแบบกราฟฟิค                0.40       0       20.28      2       43.84      3
  โดยให้บริการพิมพ์งาน                                                             

  ธุรกิจรับจัดงาน                 149.72     15      -          -       -          -

  อื่น ๆ                        222.88     22      154.14     15      121.77     12

                                                                               

                              1,008.19   100     1,014.40   100     1,037.60   100

                                                                               

                                                                               
  --------------------------- ---------- ------- ---------- ------- ---------- -------

2.  เป้าหมายการดำเนินธุรกิจ

  บริษัท ปิโก (ไทยแลนด์) จำกัด (มหาชน) มีเป้าหมายในการดำเนินธุรกิจ 4 ประการ ได้แก่

1.  สร้างผลตอบแทนให้กับผู้ถือหุ้นสูงที่สุด โดยบริษัทฯ มีการปรับเปลี่ยนยุทธศาสตร์อย่างต่อเนื่อง
    เพื่อให้การดำเนินธุรกิจเป็นไปอย่างราบรื่น และก่อให้เกิดรายได้สูงสุด ทั้งนี้
    ปัจจัยสนับสนุนหลักของบริษัทฯ คือการมีเครือข่ายที่เข้มแข็งทั้งในและต่างประเทศ
    อันส่งผลต่อความไว้วางใจของลูกค้าต่อบริษัทฯ ในวงกว้าง

2.  พัฒนาคุณภาพและมาตรฐานการให้บริการอย่างต่อเนื่อง โดยมุ่งเน้นที่ลูกค้าเป็นหลัก
    (Customer Focus)
    เพื่อสร้างผลงานที่ตอบสนองความมุ่งหวังของลูกค้าได้อย่างมีประสิทธิภาพ
    รวมทั้งการต่อยอดความชำนาญของบริษัทฯ ในทุกธุรกิจที่ให้บริการ
    เพื่อรักษาความเป็นผู้นำในอุตสาหกรรมด้านนี้

3.  สร้างความมั่นคงและความก้าวหน้าของบริษัทฯ โดยการดำเนินการของบริษัทฯ ยึดถือหลักการ
    “คุณภาพงาน
    คุณภาพคน” (Quality Work, Quality Life) ดังนั้น บริษัทฯ
    จึงให้ความสำคัญกับการพัฒนาคุณภาพบุคลากร
    และการสร้างความผูกพันระหว่างบุคลากรกับบริษัทฯ (Employee Engagement)
    โดยเน้นเรื่องการสร้างบรรยากาศที่ดีในการทำงาน
    การส่งเสริมการต่อยอดนวัตกรรมทางความคิด
    รวมทั้งการดูแลบุคลากรด้วยระบบสวัสดิการที่เหมาะสมและเป็นธรรม ทั้งนี้
    เพื่อให้พนักงานมีคุณภาพชีวิตที่ดี และสามารถสร้างสรรค์ผลงานที่มีคุณภาพ

4.  สำนึกรับผิดชอบต่อสังคม โดยบริษัทฯ
    มีความตั้งใจที่จะดำเนินธุรกิจที่สามารถสร้างประโยชน์แก่สังคมได้ ซึ่งบริษัทฯ
    ได้มีการดำเนินการในลักษณะเช่นนี้อย่างต่อเนื่อง อันได้แก่ ธุรกิจแหล่งการสื่อสารองค์ความรู้
    ซึ่งเป็นหนึ่งในธุรกิจของบริษัทฯ โดยบริษัทฯ
    เชื่อว่าองค์ความรู้เป็นทรัพยากรที่มีค่าที่สุดต่อการพัฒนาคน และพัฒนาประเทศ ดังนั้น บริษัทฯ
    จึงมีเป้าหมายที่จะขยายการให้บริการในธุรกิจประเภทดังกล่าวให้มากขึ้น